Vindmøller producerede god energi i weekenden - DTU Vindenergi\nDTU Alumni Nyhedsartikler Vindmøller producerede god energi i weekenden\nDTU Alumni Nyhedsartikler Vindmøller producerede god energi...\nMens havemøbler og trampoliner fløj rundt i sidste weekend på grund af stormen Ingolf, så var der anderledes godt nyt fra vindmøllesektoren. For, som bekendt, er det positivt med blæsevejr, hvis man er vindmølle og producerer elektricitet.\nTal fra Wind Europe viser, at der i Danmark blev produceret ekstra meget elektricitet.\nLørdag den 28. oktober 2017, da Ingolf for alvor ramte Danmark, blev 109 % af Danmarks elforbrug dækket af vindenergi. Til sammenligning var det 74 % dagen før, fredag d. 27. oktober 2017, samt 92 % dagen efter om søndagen. Se tallene her.\n”Det er ingen overraskelse, at det er godt for vindmøller, når det blæser. Tal som ovenstående viser, hvorfor det er vigtigt at satse på vindenergi. Hvis man samtidig får kigget mere på, hvordan man kan lagre energien, så er vi på vej i den rigtige retning. Også den planlagte el-forbindelse til England vil være med til at forbedre både de tekniske som markedsmæssige muligheder for indpasning af store mængder vindkraft i elsystemet,” forklarer Peter Hjuler Jensen, viceinstitutdirektør hos DTU Vindenergi.\nKrav om 50 procents energi\nTilbage i 2012 blev der indgået et bredt energiforlig, hvori målsætningen blandt andet er, at strøm fra vindmøller i 2020 skal udgøre 50 procent af det danske elforbrug. Det er et mål, der allerede er tæt på at blive nået, siger Peter Hjuler Jensen:\n”Vi ved, at vindenergi udgjorde 37,6 procent af det samlede danske elforbrug sidste år, mens det i 2015 udgjorde 42 procent. På helt stille dage ligger vindenergiprocenten meget lavt på omkring 20-25 procent, mens den andre dage ligger oppe på omkring 100 procent. Så et godt slag på tasken er, at vi nok skal nå de 50 procent i 2020, hvis ikke før.”


Kys med dæmoner. - Mig her, hvem der? - Movellas\n(Til konkurrencen "Besat")\nJeg kigger mig selv i spejlet, men jeg kan intet se.\nJeg mærker ned af min krop, men jeg kan intet mærke.\nJeg lytter, men jeg kan intet høre.\nJeg leder, men kan ikke finde.\nProlog.Dæmonernes hvislen.Mig her, hvem der?Med åbne øjne.\n3. Mig her, hvem der?\nBillederne stod klare for mit blik, men selve mig opfattede ikke noget. Han spurgte, hun ragte hånden op, han pegede, men jeg var ikke rigtig tilstede jeg sad der bare, kiggede, kiggede på alle ting der skete rundt omkring mig. Ingen lagde mærke til mig. Jeg rejste mig og gik over mod døren eller svævede jeg? Frem kom jeg ihvertfald. Han kiggede på mig, mærkeligt som om jeg var et andet væsen, så gik han over mod mig, lagde en hånd på min pande, sagde noget til mig, men jeg hørte ham ikke, mærkede ikke hans hånd mod min pande, fortsatte mod døren. Jeg lagde ikke mærke til om jeg åbnede døren eller gik lige igennem om det gjorde ondt eller ej, jeg lagde kun mærke til stemmen i mit hovdet, stemmen der fortalte mig hvad jeg skulle gøre, stemmen der førte mig rundt og væk, stemmen der tilhørte mig.\n"Du tilhøre mig nu" Sagde en dyb og rug stemme.\nJeg kunne mærke varmt og blødt løbe ned af min kind, jeg ved ikke hvorfor jeg græd eller om jeg overhovdet græd, jeg førte hånden op til tårende og lod en af dem falde ned på min hånd, den var mere klistret ikke som en tåre plejer. Chokeret gik det op for mig at jeg græd blod, i samme øjeblik at jeg ikke var et almindeligt menneske, hvem var jeg?


Solrød Landsby – Sankt Hans 2019 - Solrod landsbylaug\nHjem » Mødesteder og identitet » Solrød Landsby – Sankt Hans 2019\nSolrød Landsbylaug har i mange år haft tradition for at tænde bål til Sankt Hans\n– og sende heksen ad Bloksbjerg til.\nEfter sidste års aflysning, vil vi i år holde liv i den gamle tradition.\nKl. 20.30 mødes vi ved kirken, hvor faklerne tændes. I procession går vi til bålpladsen\nved Annekskirkegården, hvor bålet og heksen venter.\nNår bålet er tændt, vil vi synge Midsommervisen i den skønne sommeraften.\nSå er det ellers tid til lidt landsbyhygge med øl og vand, mens bålet brænder ud.\nVi håber på en god aften med godt vejr og god stemning.\nFor ikke at give fugle og smådyr mulighed for at ”indtage” Sankt Hans bålet og sætte bo dér,\nvil vi henstille til, at man venter med at lægge grenaffald på bålet til\nugen før Sankt Hans – dvs. 15. eller 16. juni.\n← Fælles bustur til »Nyvang«søn.16. juni\nLOPPEMARKED 11. august →


Fester – Allergileksikon\nForside » Fritid » Venner » Fester\nDet er dejligt at gå til fest, men det kan også være belastende, hvis man har allergi. Man skal tage hensyn til sin allergi og huske at tage sin medicin med. Det er ofte flere ting og forhold, der tilsammen giver symptomer.\nNår man er til fest, kan ens eksem blive værre – nogle gange måske så slemt, at man slet ikke ønsker at gå med til festen. Ofte hjælper det at smøre huden (ekstra) i nogle dage inden festen.\nNår man har astma, skal man huske at tage sin hurtigt virkende medicin med til fest. Der er mange påvirkninger, som kan belaste vejrtrækningen, og det kan blive nødvendigt at tage lidt ekstra medicin.\nTobaksrøg er meget belastende for sarte luftveje og slimhinder i næse og øjne. Foreslå vennerne, at de smutter ud og tager en smøg, frem for at du skal smutte ud og tage medicin for at kunne holde det ud.\nLevende lys kan indeholde sodpartikler, som er generende for luftvejene.\nMange med allergi reagerer også på psykiske forhold. Når der er fest og mange mennesker, kan man blive usikker og nervøs. Det gælder alle, også personer uden allergi.\nI deodoranter, parfume og kosmetik kan der være stoffer, som generer huden og luftvejene og kan give allergi, oftest på huden.\nHvis man er allergisk over for mad, skal man selvfølgelig være ekstra opmærksom på, hvad man spiser. Store mængder slik kan også gøre en dårlig, uden at der er tale om allergi.\nMan bliver ikke mere fuld, når man drikker alkohol, fordi man er allergiker, men alkohol gør, at man lægger mindre mærke til kroppens signaler. Det generer ikke så meget, hvis vejrtrækningen bliver dårlig, og man glemmer eller er ligeglad med behandlingen. Det samme gælder for stoffer, men i en endnu mere forstærket form.\nDet er ofte fysisk anstrengende at danse, og har man tendens til astma, kan det udløse anfald.


Fagforening for murer - Hvilken fagforening har du?\nFagforening for murer\nDen 2016-10-01 17:48:36 af adminstrator\nDet er fagforeningen 3F, som er specialister i arbejds- og lønforhold for murer. Derfor er det mest oplagt, hvis du er murer at være medlem af 3F.\nLøn og overenskomst for murersvenden\nMursvendens løn bliver forhandlet lokalt med de lokale virksomheder. Der bliver her taget udgangspunkt i den kollektive overenskomst som Byggegruppen i 3F har forhandlet med arbejdsgiverne for den anden side af bordet.\nDet kan være rigtigt fornuftigt at være medlem af en fagforening. Først og fremmest er det fagforeningen, der forhandler overenskomsterne, der handler om din løn og dine arbejdsforhold. Men det er også fagforeningen, der kan hjælpe med advokatbistand eller lignende, hvis du bliver uberettiget fyret.


Der er et bedre forretningsmæssigt match mellem Sanofi og Ablynx, end der er mellem Ablynx og Novo Nordisk, mener internationale eksperter. | Foto: Ablynx/PR\nDet belgiske antistofselskab Ablynx har bedre udviklingsmuligheder med franske Sanofi, end det har med Novo Nordisk. Af samme grund blev det Sanofi, der mandag morgen fik Ablynx’ accept af et købstilbud på 45 euro per aktie, og ikke Novo Nordisk, der tidligere havde foreslået 30,5 euro per aktie for at overtage Ablynx.\nDet vurderer en række internationale analytikere ifølge Børsen.\nBåde Sanofi og Ablynx er således på vej med lægemidler mod rsv, og generelt har de to selskaber flere overlap i deres respektive produktporteføljer, end de har med Novo. Der er derfor bedre synergieffekter at hente for Ablynx med Sanofi, end der er med Novo.\n"Sanofi er blandt de førende i verden på blødersygdomme, og opkøbet (af Ablynx, red.) gør det muligt at kommercialisere Caplacizumab. Det er et strategisk godt træk for at nå produktets fulde potentiale globalt," siger Sandra Cauwenberghs, aktieanalytiker hos KBC Securities, markedsdivisionen under den belgiske bank- og forsikringskæmpe KBC, ifølge Børsen.\nIfølge to andre analytikere, som Børsen citerer, tog Novo desuden ikke tilstrækkelig højde for Ablynx’ brede produktportefølje, da man afgav sit bud. Novo undervurderede Ablynx, mener de, og peger på, at Novo nok var for fokuserede på Caplacizumab og derfor ikke fik værdisat resten af selskabet og de tilhørende partnerskaber korrekt.


Få den bedst mulige spilleoplevelse når du spiller RPG spil på din PC.\nRollespil er yderst populært i rigtig mange lande. Inklusiv her i Danmark. Nogle vælger at spille rollespil i ”det virkelig liv”. Her klæder dig sig ud, slås med plastisk våben og lægger stradegier med de andre spillere på banen. Dette kan foregå i en skov, i byen, på en mark og så videre. Rigtig mange vælger du at spille rollespil på computeren, men dette behøver ikke at betyde at oplevelsen ikke kan være så virkelighedstro som muligt.\nHvad er rollespil på computeren\nDer findes rigtig mange spil til computeren med temaet rollespil. Disse spil kaldes også RPG spil, som står for ”Role Playing Games”, hvilket på dansk er rollespil. I RPG spil styrer du en virtuel karakter i en virtuel verden. Dette kan være indenfor mange forskellige genrer og temaer. Nogle er rent eventyr verden med troldmænd, prinsesser, magi og drager, mens andre er mere nær den virkelige verden og kan eksempelvis handle om lejemordere, røvere, familiefædre og lignende.\nNetop fordi RPG spil favner så bredt i forhold til tema og verden, så er der også meget stor sandsynlighed for at der er et spil eller flere der falder lige i din smag. Måske er du ikke så meget til blodige lejemordere i Chicagos gader, men hælder mere til en verden lig Ringenes Herrer eller Harry Potter.\nEt af de nok mest kendte RPG spil er World of Warcraft. Dette spil spilles af millioner af spillere over hele verden, og der udføres turneringer både på landsplan og på verdensplan for de bedste spillere. Her kan du komme til at spille sammen med spillere der sidder på den anden side af jorden, og derfor er mulighederne næsten uendelige i dette spil.\nFå den bedste oplevelse med det rigtige gamerudstyr\nHvis du virkelig går op i RPG spil på din PC, så er det også vigtigt at have det rigtige gaming udstyr. For det første vil det gøre din spiloplevelse endnu bedre, og for det andet kan det hjælpe dig til at undgå skavanker som følge af de mange timer foran computerskærmen.\nEn af de ting der er rigtig vigtig at have for en rigtig gamer, er en god gamer stol. Dette er altså ikke bare en almindelig kontorstol, men en stol designet til gaming. Nogle af de bedste gamerstole på markedet skal altså have nogle helt specielle funktioner. Dette kunne være god polstring, da du bruger mange timer i stolen. God nakke og lændestøtte der kan justeres efter din krop. Gode armlæn der også kan justeres og til sidst et godt og slidstærkt materiale der er nemt at rengøre for madrester og drikkevarer.\nDet er vigtigt med en god mus når du skal spille spil på din PC i mange timer. For det første skal den være nem at manøvre rundt på musemåtten, og den skal opfange selv den mindste lille bevægelse i din hånd. Derudover skal den også støtte dit håndled på en god måde, så du ikke får ondt i håndledet. Nogle vælger at have en musemåtte med håndleds pude for at undgå at overbelaste håndleddet.\nEt godt gamerheadset skal både indeholde headset der giver god lyd, samt en mikrofon der sender god lyd afsted. Den gode lyd er med til at forme hele spiloplevelsen, og uden god lyd ville meget af fornøjelsen gå af. Derudover skal der også være en mikrofon så du kan tale med de andre spillere uden skratten og støj. Et godt gamer headset skal have gode, behagelige puder omkring ørene, så du ikke får ondt i dine ører når du har det på i mange timer.


CDM Gearmotorer Complete \_ Industrigear Drive Management \_ Frekvensomformere \_ Servo \_ Service. Condition Monitoring SERVICE - PDF\nCDM Gearmotorer Complete \_ Industrigear Drive Management \_ Frekvensomformere \_ Servo \_ Service. Condition Monitoring SERVICE\nDownload "CDM Gearmotorer Complete \_ Industrigear Drive Management \_ Frekvensomformere \_ Servo \_ Service. Condition Monitoring SERVICE"\n1 CDM Gearmotorer Complete \_ Industrigear Drive Management \_ Frekvensomformere \_ Servo \_ Service Condition Monitoring Systemer und og serviceydelser Leistungen für til die zustandsorientierte forebyggende vedligeholdelse Instandhaltung SERVICE\n2 2 SEW-EURODRIVE Driving the world SEW-EURODRIVE Driving the world Familie-ejet, global koncern SEW-EURODRIVE er en familie-ejet, global virksomhed, som blev grundlagt i SEW-koncernen har i dag mere end medarbejdere og en omsætning på ca. 1,5 milliarder EURO, hvilket gør SEW til markedsleder indenfor transmissionsteknik. Think global, act local SEW-EURODRIVE har haft dette princip, længe før det blev et almindeligt kendt udtryk. I dag har SEW egne montagefabrikker og salgskontorer i mere end 40 lande, hvor specialister og servicepersonale kombinerer den tekniske ekspertise fra en global aktør med det specifikke lokale behov. SEW-EURODRIVE s danske montagefabrik med ca. 40 ansatte Kvalitet ud over alle grænser: Innovative løsninger Kompetence og fleksibilitet Global drifts- og leveringssikkerhed Kundens ultimative valg Det er SEW-EURODRIVE - vores stolthed\n3 3 Central produktion og decentral montage SEW-EURODRIVE producerer alle komponenter centralt på store moderne fabrikker i Europa, Kina, USA samt Sydamerika. Den kundespecifikke montage af de færdige produkter foregår herefter worldwide på mere end 60 decentrale montagefabrikker. Dette sikrer en meget høj og ensartet kvalitet samt markedets suverænt korteste leveringstider. Komplette løsninger SEW-EURODRIVE har markedets bredeste produktprogram indenfor transmissionsteknik. SEW kan derfor levere komplette transmissionsløsninger indenfor alle tænkelige applikationer, og med vores 75 års erfaring og know-how indenfor transmissionsteknik sikrer vi altid kunden den optimale løsning.\n4 4 CDS Complete Drive Service Condition Monitoring for at reducere dine vedligeholdelsesomkostninger Condition Monitoring er et overvågningskoncept til at holde alle transmissionskomponenter i optimal stand. Systemet inkluderer måling, evaluering og visualisering af prædefinerede parametre, som efterfølgende sendes til vedligeholdelsesafdelingen. Oplysningernes nøjagtighed er baseret på teknisk ekspertise og præcis følerteknologi. Hvad vi tilbyder SEW-EURODRIVE tilbyder omfattende Condition Monitoring skræddersyet til SEW s modulopbyggede transmissionssystem. Vi tilbyder komplette løsninger, som inkluderer indledende konsultation og design af den bedste analysemetode helt igennem til installation og diagnose. Dine fordele Systematisk Condition Monitoring, der anvender de nyeste målemetoder, reducerer dine vedligeholdelsesomkostninger. Vi sammenligner målingerne på stedet med de målinger, vi har indsamlet over årene (ekspertise) og gør det muligt for dig at agere i stedet for at reagere. Minimere ikke planlagt stilstand/nedbrud Reducere vedligeholdelsesomkostninger Mulighed for at planlægge vedligeholdelsesstop Større operationel pålidelighed Målrettet indkøb af reservedele Reducerede udgifter til reservedelslager Optimal udnyttelse af produktionsanlæg Reducer dine indirekte omkostninger, minimer vedligeholdelsesstop og undgå nedbrud ved hjælp af Condition Monitoring\n5 5 Et hurtigt overblik: DUV 1 vibrationsføler til overvågning af lejer og gear DUO 2 oliediagnoseenhed til bestemmelse af tidspunkt for olieskift DUB 3 bremseanalyseføler til overvågning af funktion og slid Inspektion af transmissionsteknik Analyse af belastningsgrad Analyse af strømstyrke Fastlægge EMC kilder Analysere bruger-specifikke miljøpåvirkninger Kontinuerlig overvågning af forbrug 1 Diagnostic Unit Vibration 2 Diagnostic Unit Oil-ageing 3 Diagnostic Unit Brake Effektiv driftstid Vedligeholdelsesomkostninger Effektiv driftstid Vedligeholdelsesomkostninger Tid\n6 6 CDS Complete Drive Service DUV vibrationsfølere til overvågning af lejer og gear Vi checker dit gears vitale dele DUV (Diagnostic Unit Vibration) enheden fra SEW-EURODRIVE er den perfekte føler til enkel og pålidelig overvågning af kuglelejer og gear. DUV diagnoseenheden måler strukturoverført støj og anvender denne værdi til at beregne frekvensspektret. Enheden anvender efterfølgende dette frekvensspektrum til konstant overvågning af kuglelejerne. Føleren og analyseelektronikken er fuldt integreret i diagnoseenheden.\n7 7 Dine fordele Konstant overvågning af indtil fem lejer eller 20 individuelle frekvenser med én føler Niveauovervågningsenhed der overvåger hele vibrationsspektrummet Tegn på slid af kuglelejer opdages tidligt Lejernes tilstand er nem at påvise og aflæse: Farverne grøn, gul og rød indikerer lejernes tilstand Systemoperatører kan konfigurere enheden efter behov Fejl-udlæsning via SEW-EURODRIVE omformer er også muligt Hvad vi tilbyder Konsulentydelser vedrørende brug af vore vibrationsfølere Installation af vibrationsfølere og kalibrering Kinematik-beregninger, beregning af gearenheds- og lejefrekvens Integration og evaluering af følerdata på procesniveau Reducer dine indirekte omkostninger, minimer vedligeholdelsesstop og undgå nedbrud ved hjælp af Condition Monitoring\n8 8 CDS Complete Drive Service DUO oliediagnoseenhed fortæller, hvornår det er tid at skifte olie Så tingene bliver ved med at gå som smurt DUO (Diagnostic Unit Oil-ageing) enheden fra SEW-EURODRIVE er den perfekte føler til bestemmelse af restlevetiden for gearolien og til at indikere det rette tidspunkt for olieskift. En temperaturføler installeret i gearet måler olietemperaturen og sender denne information til en analyseenhed, der beregner oliens restlevetid. Denne funktion er specielt vigtig, når olietemperaturen i gearet ikke er konstant under driften.\n9 9 Dine fordele Konfiguration og opstart direkte via diagnoseenheden Enkel påvisning og udlæsning af oliens restlevetid Overvågning af fem forskellige olietyper Advarselssignal såfremt programmerede olietemperaturer overskrides Sikrer optimal smøring af gearet Status og alarmer fra analyseenheden kan overføres til SEW-EURODRIVE omformer for bedre kontrol af applikationen Hvad vi tilbyder Konsulentydelser vedrørende brug af vores oliediagnoseenhed Installation af føler og analyseenhed Konfiguration af analyseenheden Integration og evaluering af følerdata på procesniveau Driftstimer [ h ] CLP PG CLP HC / HCE Konstant oliebadstemperatur [ C ] CLP / HLP / E Gennemsnitlig driftstid/olietype 70 C Reducer dine indirekte omkostninger, minimer vedligeholdelsesstop og undgå nedbrud ved hjælp af Condition Monitoring\n10 10 CDS Complete Drive Service DUB bremseanalyseføler til overvågning af drift og slitage Således at bremsen altid holder, hvad den lover DUB-enheden (Diagnostic Unit Brake) fra SEW-EURODRIVE er den ideelle føler til pålidelig overvågning af bremsebelægningens slitage og bremsens funktion. En mikroswitch bruges som normalt lukket eller normalt åben kontakt afhængig af opgaven. Den sender et spændingsafhængigt signal til en controller på højere niveau. Bremseovervågning øger sikkerheden og muliggør tilstandsorienteret vedligeholdelse. Ved at installere to mikroswitches kan begge overvågningsoptioner anvendes samtidigt.\n11 11 Dine fordele Pålidelig overvågning af bremsefunktion Slitage på bremsebelægningen kan påvises under drift Bremsens vedligeholdelsesinterval kan justeres efter slitage Det udløsende signal fra mikroswitchen kan implementeres som normalt lukket eller normalt åben Direkte evaluering via SEW-EURODRIVE omformer (fejlprotokol) Kan anvendes i fugtige omgivelser (op til IP66) Selvrensende kontakt i føleren Reduktion af omkostninger på grund af tilstandsorienteret vedligeholdelse (Condition Monitoring) Hvad vi tilbyder Konsulentassistance vedrørende brug af vores diagnoseenhed Installation og indstilling af mikroswitches Integration og evaluering af følerdata på procesniveau Nye gearmotorer med indbygget bremseovervågningsføler Eftermontering i eksisterende SEW-EURODRIVE gearmotorer Reducer dine indirekte omkostninger, minimer driftsstop og undgå nedbrud ved hjælp af Condition Monitoring\n12 12 CDS Complete Drive Service CDM Complete Drive Management (Vedligeholdelsesprogram) Servicekoncept til transmissionsløsninger innovativt og gennemskueligt Nye definitioner som LCC (Life Cycle Costing), TCO (Total Cost of Ownership), TCM (Total Productive Maintenance) gør, at moderne vedligeholdelsessystemer får større og større betydning. Dette gælder specielt for moderne og komplekse produktionsprocesser, som kræver store investeringer. CDM vedligeholdelsesprogrammet er et komplet system med individuelle servicemoduler for at sikre, at dyre og kritiske maskiner og systemer er til optimal rådighed. En gennemgang af den eksisterende transmissionsteknik i produktionssystemet, såvel som en indsamling af resultater i en online database, danner basis for CDM vedligeholdelsesprogrammet. De indsamlede data kan efterfølgende bruges til fremtidig vedligeholdelse. Data fra vibrationsovervågning og restlevetid for gearolien indskrives i databasen, hvorved der opnås en historik på hver enkelt enhed. Central dataindsamling giver de optimale betingelser for specifik vurdering og planlægning af vedligeholdelsesopgaver. Påkrævede opgaver, såsom vedligeholdelse og reparationer, vises i databasen. Dette betyder, at man kan definere og optimere en individuel vedligeholdelses- og reaktionsplan for hvert enkelt gear, afhængig af, hvad der er nødvendigt. Dine fordele Gennemskuelighed for alle gearmotorer og frekvensomformere (type, antal, tilstand og rådighed) Innovativ og brugervenlig CDM database til registrering, opdatering, søgning og evaluering af data Optimeret vedligeholdelse ved hjælp af CDM funktionaliteter, såsom vedligeholdelsesplanlægning og visning af historik Reduktion af reservedelslager gennem optimeret lagersammenligning, integreret lageradministration og pålidelig reservedelsoversigt. Hvad vi tilbyder Inspektion af gear og frekvensomformere med klassifikation af tilstand: - Inspektion af den enkelte enhed (visuel) - Oversigt over nødvendigt - vedligeholdelsesarbejde Strukturering og sammenligning af eksisterende transmissionsteknik Levere gearmotor- og frekvensomformerdata online i DriveGate på - CDM display - Research - Vedligeholdelsesplanlægning - Vurdering - Meddelelse om produktmodifikationer - Tilbud Mærkning af gear og frekvensomformere for tydelig og hurtig identifikation. Adgang døgnet rundt, 365 dage om året Individuel konsultation for at optimere vedligeholdelseskonceptet for eksisterende transmissionsenheder samt om emner som energibesparende tiltag, tilstandsovervågning og opbevaringsoptimering\n13 13 CDM Vedligeholdelsesprogram Kundens anlæg SEW hos kunden SEW serviceværksted DOP DUV DUV DUO DUB Registrering af transmissionsteknik Reparation og hastemontage RS232 COM server BUSinterfaces Inspektion og vedligholdelse Ethernet Software til diagnose via DUV Mail-server SMS-server SEW CDM database Software til diagnose via DUV SEW CDM database Kundens kontor SEW kontor\n14 14 CDS Complete Drive Service Udover de ting, som er nævnt i denne brochure, tilbyder SEW Danmark mange andre lokale serviceydelser: 24 timers leveringsservice Vi monterer og leverer gearmotorer og frekvensomformere 24 timer i døgnet (baseret på SEW s danske montageprogram). Opstart- / idriftsætnings-service Service i forbindelse med opstart / idriftsættelse af gearmotorer, frekvensomformere og servodrev. Applikations-/programmeringsservice Assistance i forbindelse med parametersætning og anvendelse af applikationsmoduler indenfor SEW s omfattende frekvensomformerprogram. Reparationsservice Reparation af gearmotorer og frekvensomformere på eget moderne serviceværksted. Reservedelsservice 24 timers leveringsservice af reservedele. Kurser og seminarer Vi tilbyder et bredt udvalg af kurser og seminarer indenfor transmissionsteknik, både skræddersyede og standardkurser. Inspektions- og vedligeholdelsesservice Service i forbindelse med inspektion og vedligeholdelse af gearmotorer og frekvensomformere i drift.\n15 15 Service som integreret komponent Hvad enten der er brug for vedligeholdelse, reparation, reservedelsservice, forebyggende tiltag eller 24-timers service, tilbyder SEW-EURODRIVE en skræddersyet løsning med individuelle, kombinerbare moduler fra SEW-gruppens CDS Complete Drive Service. Hvert modul er baseret på ekspertise fra en global koncern med praktisk erfaring og forståelse af ordet kundeservice på højeste niveau. Du er altid velkommen til at kontakte os! 24-hour service hotline SEWHELP Installation consulting service SEW-EURODRIVE s globale CDS -koncept indeholder følgende elementer: Startup service Application programming service Inspection and maintenance service Repair service Spare parts service Express assembly service Industrial gear unit service Pickup and delivery service Drive modernization service Condition monitoring service CDM Maintenance management Training service\n16 Gearmotorer \_ Industrigear \_ Frekvensomformere \_ Servo \_ Service Driving the world / 0807 Med mennesker der tænker hurtigt og udvikler fremtiden sammen med dig. Med en service der er lige i nærheden over hele verden. Med drivstationer og styreenheder, der automatisk forbedrer produktiviteten. Med en omfattende know-how indenfor vor tids vigtigste brancher. Med kompromisløs kvalitet, hvis høje standard gør det daglige arbejde en del nemmere. SEW-EURODRIVE Driving the world Med en global tilstedeværelse for hurtige og overbevisende løsninger. Overalt. Med innovative ideer, hvor morgendagen allerede rummer fremtidens løsning. Med en internet-adgang, der giver 24 timers adgang til oplysninger og opdateringer. SEW-EURODRIVE er til for dig: Argentina Tlf Fax Australien Tlf Fax Belgien Tlf Fax Brasilien Tlf Fax Canada Tlf Fax Chile Tlf Fax Colombia Tlf Fax Finland Tlf Fax Frankrig Tlf Fax Holland Tlf Fax Hong Kong Tlf Fax Indien Tlf Fax Italien Tlf Fax Japan Tlf Fax Kina Tlf Fax Malaysia Tlf Fax Mexico Tlf Fax New Zealand Tlf Fax Norge Tlf Fax Østrig Tlf Fax Peru Tlf Fax Polen Tlf Fax Portugal Tlf Fax Rusland Tlf Fax Schweiz Tlf Fax Singapore Tlf Fax Slovakiet Tlf Fax Spanien Tlf Fax Storbritannien Tlf Fax Sverige Tlf Fax Sydafrika Tlf Fax Sydkorea Tlf Fax Thailand Tlf Fax Tjekkiet Tlf Fax Tyrkiet Tlf Fax Tyskland Tlf Fax Ungarn Tlf Fax Ukraine Tlf Fax USA Tlf Fax Venezuela Tlf Fax SEW-EURODRIVE A/S Geminivej DK-2670 Greve Tlf Fax j


Æstetisk bæredygtighed - Sundhedsnyhederne\nfebruar 17, 2021 Mikkel Ussing-Kelstrup\nHvad er Æstetisk Bæredygtighed?\nDet er først og fremmest et begreb, som er Kristine Harper har fundet frem til efter at have forsket i både æstetisk oplevelse og bæredygtig produktion. Hun har skrevet en bog, Æstetisk Bæredygtighed, udgivet af Samfundslitteratur. Det er læsning, man bliver klogere af – en helt ny vinkel på bæredygtighedsdebatten og samtidig også en ældgammel måde at skabe produkter på, nemlig til lang holdbarhed.\nVi forsøger med vores strikkollektion at arbejde ud fra nogle af principperne i ”Æstetisk Bæredygtighed”. Vi vil med vores første kollektion gerne bidrage med tøj, der skaber tilfredshed og glæde hos ejeren, fordi det er smukt og tidløst, behageligt at have på, holder i mange år, færdiggjort med en række håndværksmæssige detaljer, og fordi det er 100 % bionedbrydeligt, når det en gang skal kasseres.\nVi ønsker at agere anderledes end majoriteten af modebranchen, der designer tøj, som kun skal holde i få sæsoner. Kirstine Harper forærede os med bogen, Æstetisk Bæredygtighed en form for retning, satte ord på det, vi i forvejen mente havde værdi. Vi arbejder med design ud fra et princip om, at produkterne skal have kvalitet – i designet, i materialet og i produktionen. Og dermed får vi måske lyst til at bruge tøjet igen og igen og beholde og passe på det gennem mange år. Om vi er lykkedes med projektet, må være op til den enkelte at afgøre, men vi har gjort vores bedste! Læs evt. mere her.


Een let Arithmetica eller Regne-Konst hvor udi findes Alle Slags Udregninger, ikke alleene til Lettelse ved den daglig handel udi Kiøb og Sal, enten Prisen er liden eller stor, men endog gandske beqvem og nyttig for Folk, af alle Slags Conditioner.\nKjøbenhavn 1750. Upagineret. Lille format, Indbundet i helskind uden rygtitel med 4 ophøjede bind. Ryggen med lille ormehul. Lidt svag indvendig fals. En side revet (teksttab).


Det siger kunderne om profmakeup.com\nMed Venlig Hilsen ChristinaProfmakeup: Christina\nmange hilsener PiaProfmakeup: Pia\nGod sommer Kærligst MonicaProfmakeup: Monica\nI de hele taget, var jeg meget glad for din deltagelse på aftenen.Profmakeup: Gitte Bladsen Danske Bank, Fuglebjerg Afdeling\nvi sir' mange tak for din fine DVD, den er rigtig god. Meget prof.\nBent & Susanne Frederiksenprofmakeup: OPI & STAGECOLOR\nSå har jeg fået set DVD’en og jeg syntes at den er fremragende, men det er pokkers svært at huske det hele, når man står foran spejlet…\nJournalistProfmakeup: Annette Aachmann Journalist\nJeg synes DVD'en er rigtig god, idet man får en masse gode teknikker og information omkring hvordan man ligger makeup, og hvis ikke lige man er med første gang man ser den, kan man se den igen, og det synes jeg er rigtig godt.\nJeg har modtager DVD'en og set den hele igennem og synes det er virkelig god! Du er meget sød og pædagogisk i din måde at fortælle på.\nJeg håber virkelig der kommer en butik i København med dine makeup produkter, pensler osv! Så man kan stå og bruge sanserne og se og mærke osv.profmakeup: 1\nJeg har modtaget dvden i dag, og kan kun sige GENIALT. Stor ros til dig. Prøvede at ligge en makeup og den blev ok, specielt når jeg tænker på, hvordan jeg plejer at se ud.\nHilsen tinaProfmakeup: Tina\nTak for en fantastik DVD, du laver. Det er den bedste dvd nogensinde , jeg har set.Profmakeup: 2\nJeg vil bare lige fortælle, at jeg købte din DVD på women messen i efteråret, og jeg er utrolig glad for den. jeg vidste faktisk ikke hvad jeg kunne forvente, men jeg blev glædeligt overrasket! Jeg har prøvet at købe diverse bøger og læse masser af tips og tricks i blade og på nettet. Men eftersom jeg ved meget om make up teknik i forvejen, så fandt jeg ikke noget nyt eller effektivt nogle steder. Men din DVD er alle pengene værd. Det er virkelig brugbare teknikker man lære, og det er en stor hjælp at man ser det blive udført. Jeg har brugt mange af dine teknikker og råd, og de er virkelig effektive! Jeg skal selvfølgelig øve mig meget endnu, og så er det jo godt at jeg kan sætte den på gang efter gang.\nMin mor og jeg satte os til rette sidst hun var på besøg og så noget af den, så forleden sagde hun at hun savnede nogle teknikker til kvinder over 40. Men jeg henviste hende til at skrive til dig (hun er også medlem herinde), Jeg synes dog at der er masser af teknikkerne hun sagtens kan bruge, men ville det være en god ide for hende med den der slags "fikserings creme" man kan få til at komme under øjenskyggen? Og så vil jeg lige høre om du kan anbefale en god founation til kombineret hud? Den må gerne være lidt dækkende, men det er vigtigt for mig at den ser helt naturlig ud, og ikke ligger sig pudder-agtigt oven på huden!\nMen først og fremmest, tak for et kvalitetsprodukt, det har der været brug for længe! Det var en virkelig god ide, som jeg kun kan anbefale til andre (hvilket jeg selvfølgelig også gør) :-D\nTak for et godt kursus. Du har lavet en god DVD, den er nem at finde rundt i og er en jeg ser sammen min datter på 15 år hun kan jo også få meget glæde af dine teknikker. Jeg kan varmt anbefale dig, til dem som vil lidt mere end mascara og en klat læbestift, når de skal ud. hi hi kærlig hilsen Sille NyborgProfmakeup: Sille Nyborg\nJeg har lige købt DVD makeup teknikker fra Gitte og jeg vil sige til alle, jer der ikke har købt den, at det er en super DVD. Jeg var utrolig træt, den dag, jeg sent om aftenen hentede DVD’en i postkassen, men jeg skulle lige kort se, et klip fra den... hmmmm sad så, til langt ud på natten og sugede til mig :-) Et super stykke værktøj, til alle, der vil have hjælp til makeuppen og jeg tror et eller andet sted, at det er noget alle kan bruge og arbejde med, til at sætte sit personlige og bedre præg i arbejdet med sin makeup.... Tak for det!!!!!\nMange hilsner Kate.Profmakeup: Kate\nHej Gitte Lindgren\nJeg købte for noget tid siden grund DVD makeup teknikker med makeup teknikker. Som du skal ha stor ros for :-) ...\nVivi EklundProfmakeup: Vivian Eklund


FAKE NEWS I DE STORE MEDIER – NewSpeek\nHjemPeter Seier ChristensenFAKE NEWS I DE STORE MEDIER\nfebruar 1, 2017 admin Peter Seier Christensen 1\nDer tales meget om fake news i disse tider. Det er usande historier, som sættes i omløb for at fremme en agenda. Fake news omtales især i forbindelse med sociale medier og alternativ nyhedsformidling gennem blogs og lignende. Men er det forbeholdt disse medier, eller forekommer fake news også i de etablerede mainstreammedier? Bedøm selv denne historie.\nInformation bragte den 8. januar en artikel fra Ritzau med overskriften: ”Udlændingedebat kan øge risiko for højreekstremistisk angreb”. Historien blev også bragt i bl.a. Jyllands Posten, Ekstra Bladet og Fyns Stiftstidende.\nI artiklen kan man læse, at en rapport fra Dansk Institut for Internationale Studier (DIIS), som er en statslig forskningsinstitution, konkluderer, at ”en stor eksponering af udlændingekritiske holdninger kan i sidste ende føre til vold”. Rapporten med titlen ”Når udlændingedebatten bliver sikkerhedspolitisk” konkluderer ifølge artiklen, at ”Flygtninge- og indvandrerkritiske partiers deltagelse i debatten mindsker ikke risikoen for vold. De tilskynder den snarere.”\nRapportens forfatter udtaler endvidere til Information, at:\n”Som udgangspunkt er det selvfølgelig sundt for et demokratisk samfund, at alle holdninger – til et vist punkt – kommer til udtryk. Men jo mere udlændingedebatten bliver gjort til en trussel – og en eksistentiel trussel – jo mere kan man drage en parallel til islamistisk terror. Når noget bliver en eksistentiel trussel, bliver det nemmere for enkeltpersoner at tage det som en opfordring til at bekæmpe denne trussel.”\nDet fremgår videre, at ”Socialdemokratiet og Enhedslisten mener begge, at DIIS-rapporten bør føre til eftertanke hos partierne i Folketinget.”\nNye Borgerlige indgår som et af de indvandrerkritiske partier i rapporten. Jeg har selv givet interview til den. Der er tale om meget voldsomme beskyldninger, og jeg besluttede derfor at læse rapporten for at se, hvilken dokumentation der er for påstanden om, at eksempelvis Nye Borgerliges eksistens skulle være fremmende for højreekstremistisk vold.\nKonklusionen er klar: Der er ingen dokumentation. Ingen overhovedet. Rapporten handler ikke engang om, hvorvidt tilstedeværelsen af indvandringskritiske partier fører til øget vold. Den handler om, hvorvidt tilstedeværelsen fører til mindre vold.\nJeg gennemgår dele af rapporten nedenfor. Hele rapporten kan læses her:\nJeg fatter mig normalt i korthed, men i dette tilfælde har jeg valgt at gå i detaljen. Jeg refererer udvalgte citater fra rapporten nedenfor. De skal læses i konteksten, at påstanden, som jeg behandler her, er, at demokratiske partier fremmer vold.\nUdvalgte citater fra rapporten og mine kommentarer:\nIngen dokumentation for sammenhæng med partipolitisk virke:\n”Hvor der sjældent går en dag, uden at den offentlige debat vender de ”radikaliserede islamister”, har der dog indtil for nyligt mest af alt været stille omkring truslen fra højreekstremistiske miljøer, på trods af at eksempelvis Politiets Efterretningstjeneste betragter truslen som mulig:\n”CTA [Center for Terroranalyse] vurderer, at stigende fokus på flygtninge og migranter blandt personer med tilknytning til politisk ekstremistiske miljøer eller med ekstremistiske sympatier kan øge truslen mod asylcentre, flygtninge og migranter samt berørte myndigheder. CTA vurderer, at truslerne kan have karakter af vold, brandstiftelse eller andre former for angreb. Angreb eller trusler mod flygtninge og migranter fra højreekstremister kan føre til modreaktioner fra islamister eller fra personer i det venstreekstremistiske miljø.”\nForfatteren modsiger her den konklusion, han efterfølgende kommer med i avisartiklen:\n”Derfor er formålet med rapporten heller ikke at nå frem til en endelig konklusion eller kausal sammenhæng mellem eksempelvis fremkomsten af stærkt indvandringskritiske partier og en lav frekvens af højreekstremistisk vold. Formålet er, derimod, at belyse nogle af de mest markante tendenser i det nutidige, danske samfund og vurdere nogle af de argumenter, der oftest ytres. Fokus er på de partier og grupper, der – endnu – ikke er repræsenteret i Folketinget.”\nAt tale om Væmmeligboere sidestilles med opfordring til vold:\n”Interessant er det, at det ikke altid er opfordringer til at begå vold mod indvandrere, men i mindst ligeså høj grad imod de, der tillader indvandringen. Det er det samme, når ”Væmmeligboerne” fremhæves af Pernille Vermund.\nDet er ikke tydeligt? Er der nogen form for sammenhæng? I så fald burde det dokumenteres:\n”Dog er det ikke tydeligt, at den forstærkede parlamentariske deltagelse af indvandringskritiske partier som Nye Borgerlige og Danskernes Parti påvirker disse grupper i en mere voldelig retning.”\nDet kan ikke antydes, at partiers holdninger skulle lede til vold. Men det antydes jo netop i avisartiklen:\n”At antyde, at visse politiske partiers holdninger og handlinger skulle lede til vold, er ikke intentionen med indeværende rapport, men omvendt må man forholde sig kritisk til tesen om, at en livlig politisk debat nødvendigvis eliminerer risikoen for vold. Selvom den aktive partipolitiske aktivitet hos de indvandringskritiske partier muligvis er en del af forklaringen på den, tilsyneladende, udeblivende højreekstreme vold i Danmark, kan der ikke etableres nogen kausal sammenhæng, og nulsumsspillet må betragtes om en kraftig forsimpling af virkeligheden.”\nDet påstås, at terrorangrebene skulle fremme partiernes agenda. Jeg sagde faktisk i interviewet, at jeg ikke anser terrorangrebene som væsentlige i denne sammenhæng. Jeg mener, at det er den daglige oplevelse af kriminalitet og kulturelle konflikter, der skaber befolkningens frustration. Det kan man være enig eller uenig i, men det er påfaldende, at han ikke mener, at det er relevant at nævne, når han nu har interviewet mig:\n”Den samtidige kontekst af terrorangreb og et intensiveret fokus på udlændingepolitik har altså medført, at en række partier, der opererer inden for det parlamentariske system, oplever øgede muligheder for at skabe resonans med deres budskaber.”\nHer refereres til et angreb, som var rettet mod en arbejdsgiver, dog med den lille detalje, at gerningsmanden medbragte et IS-flag. Ubetydelig og overfladisk forbindelse?:\n”Ethvert tegn på en forbindelse til Islam, uanset hvor ubetydeligt eller overfladisk det er, bliver tolket som et tegn på, at en gerning er en del en opfattet islamistisk terrorbølge.”


Sorø Sundhed og Omsorg er nomineret til Arbejdsmiljøprisen 2019.\nSorø Sundhed og Omsorg er nomineret til Arbejdsmiljøprisen 2019 i kategorien psykisk arbejdsmiljø sammen med to andre danske virksomheder.\nEt af de redskaber, som ligger til baggrund for nomineringen, er Samarbejdstrappen - et simpelt redskab, som er udviklet af medarbejdere og ledere i Sorø Sundhed og Omsorg.\nSamarbejdstrappen sætter på en nem og enkel måde fokus på, hvordan det går med samarbejdet med de borgere, man kommer hos. Redskabet styrker kommunikationen med borgerne og de pårørende og kan være med til at forebygge konflikter og fremme et godt samarbejde, hvor der er fokus på at løse problemerne.\nRedskabet består af en oversigt og et hjælpehæfte.\nKommuner og andre, som kan bruge redskabet, er velkomne til at downloade det her. Man er også velkommen til at kontakte forebyggelseskonsulent Anne Mette Søndergaard på telefon 23 84 37 30 eller mail ajen@soroe.dk.\nHjælpehæfte til samarbejdstrappen\nArbejdsmiljøprisen uddeles mandag den 8. april.\nSidst opdateret den 4. april 2019


Sommerhus - 8 personer - Søndervang - Houstrup - 6830 - Nr. Nebel - 328-30665 - Vacasol\nSommerhuse i nærheden (491)\nDrømmer I om en ferieoplevelse lidt ud over det sædvanlige? Så bør I bestemt kigge nærmere på Søndervang 66. Dette hyggelige og smagfulde sommerhus i Houstrup byder på masser af fede highlights, der gør ferien ekstra god – både infrarød sauna, udendørs opvarmet schwimmspa. I den kan du svømme mod strømmen som i en lille pool med svømmetræner - og efterfølgende slappe af i spaområdet.\nDen store terrasse har både en åben og overdækket del, så der er noget for alle. På terrassen finder I en udendørs bruser som kan benyttes fra påske til efterårsferien – og ikke mindst den lækre udendørs schwimmspa - en blanding af en pool og en spa, med svømmetræner og afslapningsområde med bobler. Schwimmspaen måler 5,9 x 2,28 m.


Vi bruger International Express Service til alle internationale leverancer. Tillad omkring 5-12 arbejdsdage fra afsendelsen. Yderligere forsinkelser kan forekomme i månederne september - marts på grund af den store efterspørgsel og den store belastning på postvæsenet og toldvæsenet. Vi er ikke ansvarlige for tab eller skade på din ordre i transit. Dette ansvar overdrages til dig, så snart vi afleverer din ordre til rederiet. Internationale ordrer kan være genstand for importafgifter / told. For information kontakt venligst din lokale toldmyndighed. Enhver sådan skat er parcelmodtagerens ansvar og betales ikke af os.\nHvis du ønsker at annullere din ordre, skal du straks sende os en mail. 30% afbestillingsgebyr gælder. Størstedelen af ordrer afsendes inden for 1-2 dage fra ordren. Sendede ordrer kan ikke annulleres.\nI det usandsynlige tilfælde af fremstilling af fejl, ville vi erstatte / reparere produkterne uden omkostninger til kunden. For at returnere en vare skal du kontakte os og oplyse os om årsagen. Vi vil derefter give dig yderligere instruktioner. Varer skal returneres inden for 8 dage efter modtagelsesdato - ubrugt og indeholde al originalemballage og etiketter. Vi vil kreditere din oprindelige betalingsform, med undtagelse af 25% re-stocking / processing fee og US $ 30 returgebyr. Alle forsendelsesomkostninger forbundet med retur af varer er forbrugerens ansvar.\nFor at udveksle et produkt skal du kontakte os og oplyse os om årsagen. Vi vil derefter give dig yderligere instruktioner. Varerne kan udveksles inden for 8 dage fra kvitteringsdatoen, forudsat at de er ubrudt og i original tilstand med al originalemballage og etiketter. Når du returnerer en vare til en udveksling, skal du sørge for at dit navn, adresse, telefonnummer og instruktioner er tydeligt angivet. Alle forsendelsesomkostninger i forbindelse med vareudveksling er forbrugerens ansvar. Vi anbefaler på det kraftigste, at du bruger sporbar forsendelse, da vi ikke vil være ansvarlige for eventuelle tabte pakker. For oversøiske ordrer kan denne proces tage op til 30 dage.\nPowered By automoebelwelt.com© 2009 - 2019.


Vismændene advarer: Kan blive nødvendigt at udskyde skattelettelser - FINANS\nVismændene advarer: Kan blive nødvendigt at udskyde skattelettelser\nSelv om dansk økonomi styrer mod en "blød landing" af opsvinget, så advarer de Økonomiske Vismænd fortsat mod en overophedning i økonomien. Derfor kan det blive nødvendigt at udskyde skattelettelser og afskaffe håndværkerfradraget.\nSelv om dansk økonomi grundlæggende er i en fin forfatning, hejser de Økonomiske Vismænd alligevel et lille advarselsflag over for regeringen.\nHvis dansk økonomi fortsætter med at buldre afsted, samtidig med at antallet af ledige hænder på arbejdsmarkedet falder, kan det føre til en overophedning af dansk økonomi – og så skal politikerne på Christiansborg i gang med at stramme finanspolitikken i form af aflyste skattelettelser og stigende CO2-afgifter.\nSådan lyder advarslen fra de Økonomiske Vismænd, der tirsdag har offentliggjort deres halvårlige rapport, der tager temperaturen på dansk økonomi.\n»Vi forventer fortsat pæn vækst i dansk økonomi med vækstrater omkring 2 pct. om året. Der er dog stigende risici i økonomien. Disse går begge veje, men der er særlig grund til at være agtpågivende i forhold til risikoen for overophedning,« siger overvismand Michael Svarer.\nSelv om Vismændene vurderer, at dansk økonomi de kommende år vil få en såkaldt ”blød landing” - hvilket betyder, at den stigende efterspørgsel i økonomien vil blive mødt af en modsvarende stigning i arbejdsstyrken - advarer Vismændene stadig mod risikoen for en overophedning af økonomien.\n»Stiger manglen på arbejdskraft, kan det blive nødvendigt at stramme finanspolitikken mere end planlagt,« siger Michael Svarer.\nSker det, vil det ifølge Vismændene blive nødvendigt at stramme den finanspolitiske skrue og annullere flere planlagte skattelettelser. Konkret foreslår de Økonomiske Vismænd, at indfasningen af jobfradraget og udvidelsen af beskæftigelsesfradraget, som regeringen og Dansk Folkeparti blev enige om i februar, udskydes for at tage dampen af økonomien.\nSamtidig foreslår Vismændene, at man fra politisk side kunne hæve CO2-afgifterne og afskaffe håndværkerfradraget for at lægge en yderligere dæmper på væksten i dansk økonomi.\nMen det er altså kun et worst case-scenarie. For grundlæggende er sundhedstilstanden i dansk økonomi god, lyder vurderingen i rapporten.\nVismændene skønner, at dansk økonomi vil vokse med 2,4 pct. næste år, 2,1 pct. i 2020 og i snit 1,7 pct. om året frem mod 2025.\n»Dansk økonomi er i væsentlig bedre form end i årene op til finanskrisen. De offentlige finanser er grundlæggende sundere, de danske virksomheders konkurrenceevne er bedre, og den finansielle sektor er mere robust,« siger Michael Svarer.\n04.12.18 Flere danskere får topløn - eller ligger helt i bunden